Creativas Galegas

Roteiro Cooperativo por Santiago de Compostela
2023-07-06 - 2023-10-05
O Concello de Santiago de Compostela e a Unión de Cooperativas EspazoCoop promoven o ROTEIRO COOPERATIVO, unha iniciativa que se desenvolve no marco do programa `Impulsando un ecosistema emprendedor na economía social´na que é a súa segunda edición, dando continuidade á alianza que veñen desenvolvendo nos últimos anos para fomentar o modelo cooperativo na comarca de Santiago.
A actividade, que se inicia o próximo 6 de xullo, consiste nunha ruta guiada por Santiago de Compostela para coñecer catro cooperativas da cidade e achegarse ao cooperativismo e á economía social. A través dela identifícanse cooperativas que están presentes no día a día da cidadanía, ao tempo que se promociona o modelo cooperativo con proxectos viables, realizando tamén un labor didáctico ao redor do autoemprego colectivo.
Estes son os roteiros aos que se poderá asistir, previa inscrición na seguinte ligazón: https://i.gal/roteirocooperativo.

Roteiro 1: xoves 6 de xullo, de 16:00 a 19:00 h.
Roteiro 2: xoves 27 de xullo, de 16:00 a 19:00 h.
Roteiro 3: martes 26 de setembro, de 16:00 a 19:00 h.
Roteiro 4: xoves 5 de outubro, de 16:00 a 19:00 h.

(As prazas son limitadas a 15 persoas por grupo).
Coñece o traballo e o potencial do cooperativismo nun roteiro por Santiago de Compostela.
As cooperativas que se visitarán e que participan no Roteiro Cooperativo son o cinema Númax, o centro de ioga Almazen de Yoga, a escola de música Conservatorio Histórico de Santiago e a tenda de Creativas Galegas (o Mercado Galego da Creatividade).

Unión de Cooperativas: EspazoCoop
Concello de Santiago: http://www.santiagodecompostela.gal/
#SomosCoop #CooperativasGalegas

Coñece os proxectos de economía social desde dentro!
Esperámoste para responder a todas esas dúbidas que rebolen entorno ás cooperativas.
Inscrición ao evento, nesta ligazón: https://i.gal/roteirocooperativo.

Exposición de pintura, arte téxtil e complementos _ Marica da Berza
2023-07-04 - 2023-07-16
Presentámosvos a seguinte exposición. Poderemos atopar desde obras de arte orixinais (acrílicos sobre lenzo), pezas téxtiles pintadas á man, tapices e outros moitos obxectos atemporais que mesmo parecen saídos de baúis que foron coleccionando tesouros ao longo dos séculos.
Conce Isla é a responsable desta exposición de obras acollidas baixo a marca: Marica da Berza.
A través das cores e os obxectos cotiás, quere expresar as sensacións que ela mesma sente en momentos de tranquilidade, calma e a seguridade. Sensacións que aparecen ao saírmos dun ritmo propio do barullo dunha cidade para atoparnos no campo coa natureza e a vida en calma; detense o tempo, xorden multitude de aromas e cores, escóitanse as conversas do reino animal… Intres nos que Conce conecta directamente coa aldea, as vivencias nunha casa de campo e os recordos da súa infancia.
O meu desexo é, que nesta exposición, cada visitante se sinta envolto nunha atmosfera cálida, entrañable, onde as cores e os materiais trasladen a cada quen, aos seus días plenos de felicidade, paz, nos que o seu único obxectivo é contemplar, sentir, repousar e esquecerse do paso do tempo.
Non te perdas esta colección de obras!

Título da exposición: “Verán no pobo”
Técnica: pintura sobre tecidos, lenzo e outros complementos
Autora da exposición: Conce Isla
Marca: Marica da Berza
Lugar da exposición: Mercado Galego da Creatividade
Data: 4 de xullo – 16 de xullo

Instagram: marica_da_berza
Facebook: Conce Isla

Exposición de pintura _ CabaLoula
2023-06-21 - 2023-07-02
Lola Garcerá é unha valenciana que, un bo día, quedou namorada das brétemas do norte peninsular. Unha bruma que xoga ás mil marabillas ao compás dos mestos bosques verdes, creando paisaxes inspiradoras de maxia, lendas e misterio. Todo isto resultou ser o escenario perfecto para que Lola deixase voar a súa imaxinación e se inmiscuíse en todo un mundo de personaxes e historias fantásticas.
Como boa artista, a Lola resúltalle moito mais sinxelo expresarse, a través do debuxo e da pintura, en vez facelo con verbas: o que pensa, o que sinte, a súa visión particular do mundo, a beleza de canto ve e as fantasías ás que a leva a combinación da súa afección polos lapis, os pinceis e a mitoloxía.
Son os cabalos os que ocupan unha posición privilexiada dentro da miña fascinación pola natureza. E non me produce ningún apuro cando alguén me pregunta: “que che gusta máis, os cabalos ou o debuxo?”
E por que escoller?
Abrimos as portas dunha nova exposición para que descubras o traballo desta artista. Toda unha colección de óleos e acuarelas que viaxan entre o retrato da realidade e a fantasía.
Toma nota!:
Título da exposición: Fantasía e realidade, dúas caras da moeda.
Técnica: Óleo e acuarela.
Autora: Lola Garcerá Marco.
Marca: CabaLoula.
Lugar: Mercado Galego da Creatividade
Data: 21 de xuño – 2 de xullo
Instagram: @cabaoula
Facebook: Lola Garcerá Marco
Blog: lalolaga.blogspot.com

Encontros Emprendedores _ Axenda Urbana 2030
2023-06-20 10:00 - 12:30 (Europe/Madrid)
A igualdade de oportunidades e a cohesión social centrarán a temática do 5º Encontro Emprendedor
O ciclo de Encontros Emprendedores ten marcada a súa vindeira cita o día 20 de xuño, ás 10h no Espazo galego da Creatividade. Os Encontros Emprendedores presentan iniciativas empresariais desenvoltas en Santiago, que dan resposta aos retos identificados pola cidadanía de cara aos vindeiros anos.
Nesta ocasión, o Encontro Emprendedor abordará a experiencia empresarial da consultoría Promove, liderada en Compostela por tres mulleres que deciden emprender tras a crise de 2008.
Da man de Fátima Roríguez poderemos coñecer máis polo miúdo este proxecto, enfocado na promoción da igualdade e da xustiza social. Teremos a oportunidade de coñecer proxectos relacionados coa recuperación da memoria e identidade de mulleres rurais, a promoción de boas prácticas empresariais en empresas compostelás, ou os Campus emprendemento, un proceso de formación práctica dirixido á mocidade.
Nunha segunda parte do Encontro Emprendedor resérvase un espazo de conversa onde intercambiar ideas e experiencias coas persoas asistentes. Así mesmo, Creativas Galegas ofrecerá un almorzo de produtos galegos.
As inscricións están abertas e son de balde, premendo neste enlace.
Enlace: https://forms.gle/Sua4imSQYe5Dh1g58
Igualdade de oportunidades e cohesión social
“Promovendo actitudes por un mundo mellor”
Fátima Rodríguez. Promove: proxectos e persoas
Martes, 20 de xuño de 2023
Hora: 10.00 a 12.30 h
Espazo: Mercado Galego da Creatividade (Creativas Galegas). R/ Caldeirería 36
Contacto: encontrosaxendaurbana2030@gmail.com

Exposición de pintura ao óleo, e algo mais _ El Escaparate de Bea
2023-06-06 - 2023-06-17
Coa crise de 2008, Beatriz quedou sen traballo. Un día, ordenando na casa, descubriu, no fondo dun caixón, o diario que lle regalou a súa avoa cando cumpriu os 8 anos. Abriu o tesouro e leu na primeira páxina:
“Me llamo Beatriz Fraguas y de mayor quiero ser pintora”.
Lembrouse entón, de cal era a súa verdadeira paixón desde moi nena, esa que tanto a relaxaba desde ben pequena, e a facía perder a noción do tempo: a pintura.
Decidiu recuperala para o seu presente, e desfrutar das bondades que esta arte lle achegaba á súa vida.
Bea di que lle falta moito para chegar a ser unha gran profesional da pintura, e humildemente, defínese como unha grande afeccionada a esta arte que tantos bos momentos lle brinda.
A outra gran paixón da artista é a música, e a combinación de ámbalas artes, crean, no día a día de Bea, momentos máxicos nos que nada mais existe, nos que nada mais importa.
“As catro estacións da vida” é unha colección de obras que están relacionadas coa belísima composición de Antonio Vivaldi. Melodías que a acompañaron ao longo de moitos bos e malos momentos. A súa parte favorita é a final, o verán, e aínda que a colección dos seus óleos falan das catro estacións, os que versan sobre o estío, teñen algo especial…
É marabilloso pensar que a través do tempo, a Bea nena reapareceu na súa vida para recordarlle, á Bea adulta, que estaba deixando atrás, o que realmente a facía feliz: pintar. Grazas á cativa por recuperar á artista e hoxe poder desfrutar da súa obra.
Convidámoste a visitar a súa colección no Mercado. Toma nota:
Título da exposición: ‘As catro estacións da vida’
Autora: Beatriz Fraguas
Marca: El Escaparate de Bea
Lugar: Mercado Galego da Creatividade
Data: 6 de xuño – 17 de xuño

Instagram: El Escaparate de Bea

Taller de elaboración de velas aromáticas _ BJ Candle
2023-05-27 11:00 - 13:00
Sentes curiosidade por saber como se fan as velas?
Buscas unha actividade divertida?
Este taller é para ti!

Aprenderás a facer unha vela aromática, desde cero, e da man da nosa experta en velas, Elena de BJ Candle Studio.
Ela explicarache os distintos tipos de cera, mechas e fragrancias, como diferencialas e as claves para saber usar unhas ou outras.

Elena ten unha ampla experiencia na elaboración de velas aromáticas con cera de soia. Desde o seu estudio, en Santiago de Compostela, crea velas de estilo minimalista, con aromas exclusivos, e con ela poderás aprender a facelas ti!!!

Ao finalizar o taller levarás para a túa casa:
– Unha vela feita por ti.
– Un resumo do proceso, paso a paso.
– Unha lista de tendas e provedores en liña.

Apúntate e vive a experiencia de crear a túa propia vela.

Actividade: obradoiro de elaboración de velas aromáticas
Autora: Elena
Marca: BJ Candle Studio
Lugar: Mercado Galego da Creatividade
Data: 27 de maio
Horario: 11:00 – 13:00 h
Prezo: 40 € (todos os materiais incluídos)

Se queres coñecer máis sobre BJ Candle Studio, fai clic aquí:

Web: BJ Candle Studio
Facebook: BJ Candle Studio
Instagram:@bjcandlestudio
Pinterest: @BJCandleStudio
Merca o teu taller aquí Mercar

Exposición de obras de arte plástica _ Espantalla arte plástica
2023-05-23 - 2023-06-03
Abrimos as portas para presentarvos unha nova exposición. A protagonista desta colección de obras é a nosa compañeira Mónica García. Nos escasos momentos libres que lle deixa a súa carreira de actriz, Mónica fai pezas únicas, á man, moitas delas baseándose nas técnicas da cestería tradicional e creadas a partir de plástico reutilizado.
O ano pasado, sorprendeunos cunha intervención no escaparate do Mercado, para presentarnos a súa marca: @espantalla arte plástica. A través dunha performance chea de humor e cores, descubríanos as arrepiantes cifras de residuos plásticos que xeramos e como podemos convertelos en marabillosos pendentes e orixinais cestos, contribuíndo así a reducir os tan contaminantes residuos plásticos.
Estamos desexando ver con que nos vai sorprender nesta exposición!!!
Chegou a primavera e as hortas énchense de vida. A HORTA DA ESPANTALLA xa está ateigada de flores. Hai flores de todas as cores e de moi diversas procedencias, hainas que veñen de Verín e Mondariz, outras da China, onde fabrican as multinacionais, e algunhas mesmo foron recollidas por min en Tailandia.
Esta horta tan especial quere ser unha homenaxe a todas as hortas, dende as urbanas ás da aldea, dende as máis aqueladiñas ás máis caóticas, e dende as de toda a vida ás máis innovadoras. Porque as hortas, alén de ser provedoras de comida saborosa e saudable, son espazos para esquecer as présas e conectar coa terra e coas persoas: as horticultoras veciñas que comparten saber e sementes, as paseantas maiores que me dan consellos sobre cal é a boa lúa para plantar ou colleitar, e xa postas, falan da vida; as máis urbanitas que admiran como obra a natureza e preguntan por esta ou estoutra planta, e a cativada, claro, que ten parada obrigada na miña horta para se interesar pola rechamante espantalla feita con refugallo plástico.
Son, xa que logo, as hortas símbolo de sustentabilidade e resiliencia: crean comunidade, poden ser terapia marabillosa, contribúen a reducir desperdicios, e conciénciannos da nosa responsabilidade co medio ambiente, por non falar de que nas hortas da Almáciga temos os mellores solpores de Compostela ;).
Ao final ter unha horta e reutilizar lixo plástico, as miñas dúas “actividades extraprofesionais”;), son parte dunha mesma filosofía de vida: consumir de xeito responsable e ser o máis respectuosa posible co planeta!

INAUGURACIÓN DA EXPOSICIÓN: martes, día 23 de maio, ás 19:30 h!!!

Título da exposición: ‘A Horta da Espantalla’
Autora: Mónica García
Marca: Espantalla arte plástica
Lugar: Mercado Galego da Creatividade
Data: 23 de maio – 3 de xuño

Instagram: @espantalla

Encontros Emprendedores _ Axenda Urbana 2030
2023-05-16 10:00
Estimados e estimadas: continúa o ciclo de Encontros Emprendedores da Axenda Urbana 2030!
O cuarto Encontro abordará a economía circular como oportunidade para o emprendemento de iniciativas aliñadas cos Obxectivos de Desenvolvemento Sostible. Gala Nieves, do proxecto Off Connection, compartirá a súa iniciativa, que procura dar unha segunda vida aos excedentes de stock de grandes marcas de roupa, reducindo os residuos e apoiando ás economías locais e entidades ambientais, a través do deseño e a artesanía.
Como nos Encontros Emprendedores anteriores, reservaremos un espazo participativo para que as persoas asistentes poidan compartir ideas, e finalizaremos cun espazo informal para recargar forzas.
Se queres participar, aquí tes toda a información:
Economía circular
Outra forma de producir é posible: reutilización, transformación de produtos, deseño e artesanía na moda
Martes, 16 de maio de 2023
Hora: de 10.00 a 12.00h
Espazo: Mercado Galego da Creatividade (Creativas Galegas). R/ Caldeirería 36
Inscrición á xornada: https://forms.gle/jizv94zPPiHGPeWF9
Contacto: encontrosaxendaurbana2030@gmail.com

Exposición de pintura _ Cuire acuarelas
2023-05-09 - 2023-05-20
Abrimos as portas a unha nova exposición de arte. A persoa que nos convida a coñecer a súa colección de obras é Sandra Cuiña.
Sandra ensina todo o seu traballo baixo a marca de Cuire acuarelas e así nos relata a súa traxectoria e as motivacións que a levaron a refuxiarse no universo da pintura:

Son poucos os momentos que lembro da miña infancia sen uns lapis de cores e un blogue de debuxo nas mans. Os meus libros do colexio estaban repletos de deseños e bosquexos, as miñas horas de lecer transcorrían entre ceras Manley e folios nos que deixaba voar a miña imaxinación, porque debuxar, enchíame e facíame feliz.
Non deixaba pasar un verán sen ir a clases de pintura para mellorar a miña técnica. Aprendín a pintar con óleo, disciplina que fun perfeccionando no meu peculiar estudo: o cuarto da lavadora.
A pintura convivía coa outra miña paixón: escribir. Así que, cando chegou a hora de marcharse á universidade, elixín a segunda, quizais, porque me parecía menos complicado labrarme un futuro nese mundo.
Durante moitos anos deixei practicamente o debuxo de lado. Mais todo iso cambiou cando chegou a pandemia. A ansiedade e o temor ao descoñecido fixo que recorrese a todo tipo de ferramentas para facer fronte á situación tan surrealista, e a pintura, volveu á miña vida en forma de acuarela.
Cando collía os meus pinceis, esquecíame da Covid. As máscaras e o peche facíase un pouco máis levadeiro. Así regresou a pintura á miña vida e así naceu ‘Perdida en Compostela’, unha exposición na que teñen un gran protagonismo as peregrinas, porque na miña cabeza é imposible entender Santiago sen o Camiño, que ao final se converte nunha metáfora da vida. E é que a gran maioría dos que percorren a Ruta fano en momentos de crise ou de procura de respostas, que ao fin e ao cabo é o que todos facemos ao longo da nosa existencia. Ademais de peregrinas, en ‘Perdida en Compostela’ tamén hai moitas mulleres de costas que, como as camiñantes, tamén buscan respostas; Marías 2.0, que son unha versión renovada doutro dos símbolos da cidade: As Dúas en Punto; flores, e todo aquilo que forma parte do meu universo picheleiro.

Convidámosvos a coñecer a esta artista, Sandra, e o resultado dunha das súas paixóns, a pintura.
Título da exposición: ‘Perdida en Compostela’
Autora: Sandra Cuiña
Marca: Cuire acuarelas
Lugar: Mercado Galego da Creatividade
Data: 9 – 20 de maio

Instagram: @cuireacuarelas

Encontros Emprendedores _ Axenda Urbana 2030
2023-04-25 10:00 - 12:00
Continúa o ciclo de Encontros Emprendedores da Axenda Urbana 2030!
O terceiro encontro emprendedor xirará arredor do reto global que supón o cambio climático e a resiliencia.
Nesta ocasión contamos coa experiencia de Miguel Pardellas Santiago, da cooperativa Feitoría Verde, que nos contará a súa experiencia en proxectos como “Descarboniza, que non é pouco!” e “Batefogo”.
Despois, poremos en común propostas mediante unha dinámica participativa.
Queres vir? Anota!

O terceiro Encontro Emprendedor:
_ Obxectivo: Cambio Climático e Resiliencia.
“A acción comunitaria para o coidado da contorna de Compostela”
Carme Casado Casado
Responsable Promoción Económica en CERSIA Empresa (Concello de Santiago)
Contextualización breve da Axenda Urbana 2030 de Santiago de Compostela
Miguel Pardellas Santiago.
Cooperativa Feitoría Verde
Compartiremos en colectivo as ideas arredor da temática a través dunha dinámica participativa.
_Día: martes, 25 de abril de 2023.
_Hora: 10.00 – 12.00 h.
_Lugar: Mercado Galego da Creatividade (Creativas Galegas). Rúa da Caldeirería, 36 – Santiago.
Inscrición á xornada: https://forms.gle/YcYsB7XWAVo299n88
Contacto: encontrosaxendaurbana2030@gmail.com

Exposición de pintura _ María Feijoo
2023-04-25 - 2023-05-06
Baixo o título ‘A pintura é a miña linguaxe’, María Feijóo amosa a súa colección de obras.
Esta creativa emprega a pintura como medio de comunicación e o pincel como ferramenta de expresión. Ao son do seu trazo, sobre lenzo, seda ou algodón, María expresa en cada pincelada, unha emoción.
Pinto de maneira intuitiva. Case nunca teño unha folla de ruta. A pintura cobra vida no proceso de creación ao encontrarse con ese momento no que, intuitivamente, sei que camiño tomar, libérome, flúo e deixo que a pintura me guíe.

Lenzos, panos de seda, bolsos, paraugas, pulseiras…, son só algúns exemplos do listado de produtos exclusivos nos que esta artesá converte as súas obras pictóricas.
Pezas únicas, elegantes, de calidade e 100% artesanais que podes atopar no Mercado Galego da Creatividade lucindo en todo o seu explendor.

Título da exposición: ‘A pintura é a miña linguaxe’
Autora: María Feijóo
Marca: Fjoo
Lugar: Mercado Galego da Creatividade
Data: 25 de abril – 6 de maio

Instagram: feijoo_maría
Facebook: María Feijóo

Exposición de pintura _ Celia Pía
2023-04-17 - 2023-04-22
Anunciamos a nova exposición que temos aberta no Mercado Galego da Creatividade!
Celia Pía é a artista que nos abre as portas para ensinarnos a súa colección de obras.
Co interese posto de cheo na vida e no ser humano, Celia explora coa súa paleta de cores paisaxes próximas e alleas.
Esta artista incansable e conciliadora de diferencias, sérvese dunha narrativa integradora e contrastante de forte carácter autobiográfico para establecer un debate co público que se detén a observar as súas obras pictóricas.

Título da actividade: ‘Viaxe, demonios e humanismo’
Autora: Celia Pía
Marca: Celia Pía
Lugar: Mercado Galego da Creatividade
Data: 17 – 22 de abril

Instagram: @celiapiamusica.arte
Facebook: Celia Pía

Exposición de xoiaría con traballo en directo _ Soledad Mato
2023-04-04 - 2023-04-16
Abrimos as portas dunha nova exposición, a da nosa compañeira Soledad Mato.
Soledad é unha xoieira con gran traxectoria no mercado e cuxas pezas se caracterizan, como vos contamos noutras ocasións, pola combinación dos marabillosos minerais que a natureza nos proporciona coa prata que ela mesma traballa de xeito totalmente artesanal, peza a peza.
Por suposto que a súa xoiaría será a protagonista desta exposición mais Soledad quere empregar a mostra de traballo en directo para despedir, coa honra que se merece, ao que foi o seu compañeiro de batalla durante moitos anos, o seu soprete.
O traballo artesán vai moi ligado á ferramenta e a miña ferramenta predilecta é o soprete.
Cando iniciei o meu proxecto como artesá da xoiaría elixín como modelo de soprete, un soprete con fol. Daquelas xa estaba desestimado pola maioría de xoieiros e xoieiras. Dicían que era máis complexo de traballar con el e que ocupa máis espazo.
Para min, foi e é, a ferramenta perfecta. A súa chama pódese variar en cada momento cun leve movemento do pé.
Mais chegou o momento de darlle a despedida que se merece ao que foi o meu compañeiro de traballo durante máis de trinta anos. Toca xubilalo e dar paso ao que vai ser o seu substituto. Unha ferramenta mais nova, que conserva as mesmas características e que espero que me acompañe durante a derradeira etapa da miña vida profesional.
Longa vida á artesanía, e longa vida á ferramenta manual!!!
Fermosa despedida a que Soledad brinda a este aparello tan especial para ela, non si? É a maxia da artesanía, das cousas feitas á man.
Non te perdas o traballo desta creativa!

Actividade: Exposición de xoiaría
Autora: Soledad Mato
Marca: Soledad Mato
Lugar: Mercado Galego da Creatividade
Data: 4 – 15 de abril

Instagram: @soledadmato
Facebook: Joyas únicas Soledad Mato

Escaparate Vivente de xoiaría _ Soledad Mato
2023-04-01 11:00 - 13:30
Xa coñecedes á nosa compañeira Soledad Mato e a súa paixón polos minerais, pola historia e lugar de formación de cada pedra e os procesos xeolóxicos responsables da maxia das súas cores e formas nas que cristalizan.
Para esta mostra de traballo en directo, Soledad decidiu traballar cunha calcedonia de orixe galega, un mineral de sílice moi relacionado co cuarzo aínda que non forma uns cristais tan desenrolados, senón que son cristalizacións diminutas apenas apreciables.
Empregando como base a calcedonia, con fíos de prata soldados uns a outros configurará a composición final dunha xoia. Como? Convidámoste a velo en directo na súa demostración de traballo en directo que terá lugar no Mercado con motivo dos Días Europeos da Artesanía 2023.

Actividade: Escaparate Vivente de xoiaría
Autora: Soledad Mato
Marca: Soledad Mato
Lugar: Mercado Galego da Creatividade
Data: 1 de abril
Horario: 11:00 – 13:30 h

Instagram: @soledadmato
Facebook: Joyas únicas Soledad Mato

@artesania_de_galicia
@xuntadegalicia
@camino_xacobeo

Taller de elaboración dunha peza de coiro _ Mocao Artesanía
2023-04-01 04:30 - 19:30
Traballaches algunha vez o coiro ata deseñar a partir del unha peza única feita por ti? Gustaríache facelo?
Mónica, da marca Mocao Artesanía, traballa coa pel de vaca curtida de xeito vexetal. A partir dela deseña e elabora incribles complementos exclusivos que podedes atopar baixo a súa marca Mocao.
A través deste obradoiro vainos ensinar a darlle forma a unha peza de coiro ata crear a partir dela un complemento sinxelo como é un moedeiro. Un taller divertido no que aprenderemos a ver como a partir dunha pel temos que deseñar e cortar os patróns base que logo ensamblaremos para compoñer o moedeiro final buscado.
Se tes a inquedanza de saber como se fai este traballo artesanal non dubides en inscribirte nesta formación chamando ou mandando un whatsapp, ao teléfono: 605 14 12 41.

Actividade: Taller de elaboración dun moedeiro de coiro
Autora: Mónica Cao
Marca: Mocao Artesanía
Lugar: Mercado Galego da Creatividade
Data: 1 de abril
Horario: 16:30 – 19:30 h
Reserva a túa praza no teléfono: 605 14 12 41

Instagram: @mocaoartesania
Facebook: MOCAO Artesanía

@artesania_de_galicia
@xuntadegalicia
@camino_xacobeo

Taller de Hapa Zome _ Boro
2023-03-31 16:00 - 20:00
A nosa compañeira Lorena Andrea, da marca Boro, proponnos, con motivo dos Días Europeos da Artesanía, un taller de Hapa Zome.
En que consiste?
A Hapa Zome é unha técnica sinxela e divertida de Eco Print.
Por que elixiu Lora esta actividade?
Porque é un taller que se pode facer en familia e compartindo a tarde cos mais pequenos e pequenas da casa.
Que imos facer?
Trataremos de crear unha composición de materiais recollidos da natureza (flores, plantas…) e pasar as cores destes á tela a base de marteladas.
Aprenderemos a facer unha composición harmónica e conseguir un resultado que despois poidamos conservar e lavar.
Apetéceche este taller con Lora?
Inscríbete chamando ou mandando un whatsapp, ao teléfono: 605 14 12 41.

Actividade: Taller de Hapa Zome (eco PRINT)
Autora: Lorena Andrea González
Marca: Boro
Lugar: Mercado Galego da Creatividade
Data: 31 de marzo
Horario:
1ª sesión: 16:00 – 18:00 h
2ª sesión: 18:00 – 20:00 h
Reserva a túa praza no teléfono: 605 14 12 41

Instagram: @boro.tm
Twitter: Boro TM

@artesania_de_galicia
@xuntadegalicia
@camino_xacobeo

Escaparate Vivente de xoaría _ Asuntos Imaxinarios
2023-03-31 11:00 - 13:30
Con motivo dos Días Europeos da Artesanía, Diana de Asuntos Imaxinarios vai facer tamén unha mostra do seu traballo en directo.
Esta xoieira quere amosarnos diversas técnicas de forxado para elaborar as súas pezas. Poderemos ver como Diana corta formas en láminas de cobre con tesoira ou con cortadora de círculos, como abranda o metal con lume de soprete para poder darlle forma co martelo sobre unha bigornia e sobre embutidores de madeira de varios tamaños.
Con todo este traballo ensinaranos finalmente como compoñer a xoia para elaborar uns pendentes e un colgante.
Temos que sinalar que esta creativa non abandona os seus principios de responsabilidade co planeta e por iso emprega sempre que pode, materiais que reducen o impacto ecolóxico do seu oficio.
Queres ver de cerca o traballo desta artista experta en manipular diferentes metais para crear xoias?
Ven a vela no directo:

Actividade: Escaparate Vivente de xoiaría
Autora: Diana Fraiz
Marca: Asuntos Imaxinarios
Lugar: Mercado Galego da Creatividade
Data: 31 de marzo
Horario: 11:00 – 13:30 h

Instagram: @asuntosimaxinarios
Facebook: @Asuntos Imaxinarios
Pinterest: Asuntos Imaxinarios

@artesania_de_galicia
@xuntadegalicia
@camino_xacobeo

Taller de papelismo _ D Rositas
2023-03-30 16:00 - 20:00
Charo é a escultora que elabora, a partir do papel de libros vellos estragados, as obras de arte que atopamos baixo a súa marca D Rositas.
Con este taller Charo vainos ensinar os segredos de como dobrar o papel dun libro ata conseguir facer un vaso a partir das súas follas. E unha vez que temos o vaso, tamén nos mostrará como facer a flor.
Como resultado final deste obradoiro, cada persoa levará consigo un vaso e unha flor feitos de papel, como os da imaxe do cartel.
As persoas que teñan un libro a partir do cal lle gustaría facer estas esculturas, poden traelo, tendo en conta que como mínimo debe ter un total de 250 páxinas. Quen non teña un libro pensado, Charo proporciónalle un.
Que che parece a idea? Toma nota e inscríbete neste taller chamando, ou mandando un whatsapp, ao teléfono: 605 14 12 41.

Actividade: Taller de elaboración dun vaso e unha flor de papel
Autora: Charo Remo
Marca: D Rositas
Lugar: Mercado Galego da Creatividade
Data: 30 de marzo
Horario: 16:00 – 20:00 h
Reserva a túa praza no teléfono: 605 14 12 41

Instagram: @d_rositas
Facebook: D Rositas Artesanía en Papel

@artesania_de_galicia
@xuntadegalicia
@camino_xacobeo

Escaparate Vivente de puntos de calceta _ La con Agarimo
2023-03-30 11:00 - 13:30
Xa coñecedes á nosa compañeira Desiree da firma La con Agarimo.
As agullas e a la son as súas compañeiras de vida. É difícil atopala sen estes elementos nas súas mans (e sen unha cunca de café preto, todo sexa dito).
Este tradicional oficio que nos recorda ás nosas avoas tecendo roupa para toda a familia, moito se fala nos últimos tempos dos seus beneficios terapéuticos. Cada vez mais persoas practican esta técnica artesanal para manter e mellorar a saúde mental. Mantén as mans activas, a mente áxil e reduce o estrés. E ao final do proceso temos como resultado unha marabillosa prenda para vestirnos, algo que sempre axuda a autoestima.
Desiree converteu este oficio no seu medio de vida. Entre as peciñas que elabora podemos atopar prendas para bebés, para xente adulta e un montón de complementos que nos axudan a facerlle fronte ao frío.
Queres ver como traballa a nosa compañeira?
Con motivo dos Días Europeos da Artesanía podemos vela traballando en directo a través do seu Escaparate Vivente. Anota:

Actividade: Escaparate Vivente de calceta
Autora: Desiree Díaz Mallo
Marca: La con agarimo
Lugar: Mercado Galego da Creatividade
Data: 30 de marzo
Horario: 11:00 – 13:30 h

Instagram: @laconagarimo
Facebook: @La con Agarimo

@artesania_de_galicia
@xuntadegalicia
@camino_xacobeo

Escaparate Vivente de confección téxtil _ Nobelo a nobelo
2023-03-29 11:00 - 13:30
María, da marca Nobelo a nobelo, é a nosa experta en bordado artesanal. Empregando a súa aprendizaxe e destrezas, cunha agulla e fíos de cores, crea auténticas obras de arte sobre pezas téxtiles que ela mesma deseña e confecciona cosendo á man ou coa axuda dunha máquina de coser. Esta é a faceta que mais nos mostra e a nós a que mais nos gusta ver. Mais desta volta vainos ensinar o proceso de confección e cosido da peza.
Para a nosa compañeira María, ver retallos de tela non é ver sobrantes para tirar ao lixo, senón un montón de texturas e cores de diferentes tecidos que se poden combinar entre si para facer unha peza xenial e exclusiva.
A través deste Escaparate Vivente, con motivo dos Días Europeos da Artesanía 2023, vai ensinar como a partir de retallos téxtiles, elabora carteiras únicas, irrepetibles. Verémola traballar coa máquina de coser en vivo e en directo, no propio escaparate do Mercado.
Ven a vela e pregúntalle cantas curiosidades teñas sobre o seu traballo.
Toma nota:

Actividade: Escaparate Vivente de costura creativa
Autora: María Gaiteiro
Marca: Nobelo a nobelo
Lugar: Mercado Galego da Creatividade
Data: 29 de marzo
Horario: 11:00 – 13:30 h

Instagram: @nobelo_a_nobelo
Facebook: Nobelo a nobelo, tecidos, merceria

@artesania_de_galicia
@xuntadegalicia
@camino_xacobeo

Escaparate Vivente de pintura creativa sobre coiro _ Dona Formiguinha
2023-03-28 11:00 - 13:30
Nerea, da marca Dona Formiguinha, é unha artesá da Estrada que traballa o coiro.
Aparte de ser unha das persoas integrantes deste colectivo Creativas Galegas e ter o seu produto á venda no Mercado Galego da Creatividade, tamén ten unha tenda-obradoiro no seu pobo, A Estrada (Rúa de Don Nicolás, nº 12). Desde alí, coa axuda da súa compañeira Carmen, deseña e confecciona artigos de coiro coas súas propias mans.
Se por algo se caracterizan as súas pezas é polo uso de peles de moitas cores (para darlle vida, personalidade e frescura aos complementos) e utiliza peles de curtido natural ou vexetal (curtido da pel con taninos que se producen naturalmente na codia de árbores como o castiñeiro, o carballo, o cereixo, o quebracho…, en vez de con cromo, que permite un curtido mais rápido pero moi contaminante).
Queres coñecer curiosidades sobre o traballo desta artesá?
Pois inauguramos os Días Europeos da Artesanía 2023 co seu Escaparate Vivente. Nesta demostración de traballo en directo vainos ensinar a pintar a man alzada, con pincel, un debuxo sobre as pezas de coiro que ela mesma elabora. Para iso vai unhas pinturas específicas.
Queres saber mais?
Ven a vela no directo e ela mesma che conta encantada os procesos do seu traballo.

Actividade: Escaparate Vivente de pintura sobre peza de coiro
Autora: Nerea Herrera
Marca: Dona Formiguinha
Lugar: Mercado Galego da Creatividade
Data: 28 de marzo
Horario: 11:00 – 13:30 h

Instagram: @donaformiguinha_galicia
Facebook: @Dona Formiguinha

@artesania_de_galicia
@xuntadegalicia
@camino_xacobeo

Días Europeos da Artesanía
2023-03-27 - 2023-04-02
A celebración dos Días Europeos da Artesanía ten lugar do 27 de marzo ao 2 de abril.
Esta iniciativa está promovida pola Escola de Organización Industrial (EOI), a través da súa área de promoción da artesanía (Fundesarte), e pola Organización de Artesanos de España (Oficio e Arte).
O obxectivo destes Días da Artesanía é mostrar as singularidades dos procesos de traballo nos diferentes eidos e oficios da artesanía. Coñecer as ferramentas que se empregan a día de hoxe, por que, a filosofía que marca o traballo final dunha persoa que continúa os oficios e tradicións dun pobo, os materiais que utiliza, como se vai reformulando e adaptando no tempo… Para iso, ao longo dunha semana, celébranse en diferentes puntos, actividades de balde, abertas a todo o público, para que calquera persoa curiosa se poida achegar e coñecer a estes profesionais do traballo feito á man.
Creativas Galegas súmase a estas demostracións de traballo en directo a través dos Escaparates Viventes e os talleres que imos impartir da man de diferentes profesionais.
Onde?
No Mercado Galego da Creatividade 🎨
Con estas actividades demostrativas queremos visibilizar a gran riqueza de oficios que se manteñen vivos ao longo do tempo, o valor que ten a artesanía e á xente profesional que está detrás da conservación das nosas artes e tradicións.
Cada vez mais persoas estamos cansas da estandarización de canto consumimos e buscamos a innovación, a exclusividade, o deseño, a calidade, que nos sorprendan e as experiencias de compra únicas, próximas e humanas. Isto é algo só a artesanía e os comercios locais podemos ofrecer.
Non te perdas a nosa axenda de actividades!
@artesania_de_galicia
@xuntadegalicia
@camino_xacobeo

Encontros Emprendedores _ Axenda Urbana 2030
2023-03-21 10:00 - 12:00
Continúa o ciclo de Encontros Emprendedores da Axenda Urbana 2030! 🥳
Neste segundo encontro abordaremos o modelo de cidade do futuro, da man das reflexións e experiencia de Mercedes Vázquez Bartomeu, historiadora e veciña do barrio de San Pedro, e Luciano González Alfaya, arquitecto e planificador de estratexias territoriais para a transformación urbana sostible.
Mediante unha conversa desde ámbalas perspectivas, poremos en común diversos aspectos que constrúen a cidade dende a participación cidadá e a ordenación do territorio 🤝
Queres participar?
Anota!

O segundo Encontro Emprendedor:
_ Obxectivo: O modelo de cidade do futuro.
Carme Casado Casado
Responsable Promoción Económica en CERSIA Empresa (Concello de Santiago)
Contextualización breve da Axenda Urbana 2030 de Santiago de Compostela
Mercedes Vázquez Bartomeu
Historiadora e veciña de Compostela
Luciano González Alfaya
Arquitecto e planificador de estratexias territoriais

Compartiremos en colectivo as ideas arredor da temática a través dunha dinámica participativa.
_Día: martes, 21 de marzo de 2023.
_Hora: 10.00 – 12.00 h.
_Lugar: Mercado Galego da Creatividade (Creativas Galegas). Rúa da Caldeirería, 36 – Santiago.
Inscrición á xornada: https://forms.gle/fgak9d2PoKPJnrwx6
Contacto: encontrosaxendaurbana2030@gmail.com

Taller de elaboración de velas aromáticas _ BJ Candle Studio
2023-03-18 11:00 - 13:00
Se che gustan as velas aromáticas e queres aprender a facer unha, a nosa compañeira Elena ten preparado o obradoiro que estás buscando.

Toma nota:

En que consiste o taller?

Neste obradoiro imos partir desde cero, para crear, coas nosas propias mans, unha veliña aromática.Debemos coñecer os principais tipos de cera, as características de cada unha delas e como diferencialas. Elena xa ten unha longa traxectoria neste eido e vainos ensinar a recoñecer diferentes ceras, características destas e por que elixir unha ou outra.Aprenderemos cales son as partes e elementos fundamentais que deben estar si ou si, no proceso de elaboración dunha vela profesional.

Por que asistir a este obradoiro?Porque es unha persoa á que lle gustan as vel

as aromáticas, coñeces o valor destas, como nos acompañan e como fixan recordos asociados a determinados aromas, deses momentos especiais.Porque levarás unha vela aromática, profesional, feita por ti, coas túas propias mans.Porque aprenderás a diferenciar que velas consumir e por que.E todo isto vai acompañado dun resumo para ti de todo o proceso de elaboración e unha lista de tendas online nas que poder conseguir estes pequenos-grandes caprichos.

Precisas mais razóns?

Actividade: Obradoiro de elaboración dunha vela aromática profesionalAutora: Elena MahíaMarca: Bj CandleLugar: Mercado Galego da CreatividadeData: sábado, día 18 de marzoHorario: 11:00 – 13:00 h

Para que coñezas o traballo de Elena, aquí deixamos as súas RRSS:

Instagram: @bjcandlestudioFacebook: BJ Candle StudioPinterest: BJ Candle Studio

Merca o teu taller aquí Mercar

Exposición de fotografía transferida á madeira _ Madeira Zombi
2023-03-14 - 2023-03-25
Fai tres anos que Ruth Beltrán creou o seu proxecto Madeira Zombi.

Fotógrafa de profesión, decidiu darlle un xiro ao soporte sobre o que mostrar a súa obra. As pezas de madeira desbotadas polo mar pensou que eran un soporte que casaba moi ben coa súa fotografía. Así comezou a andaina de Madeira Zombi.

Ruth recupera estas vellas madeiras abandonadas e transfire manualmente sobre elas, a súa propia obra fotográfica. Deste xeito consigue dotalas dunha nova vida e convertelas en arte.

Para esta colección de obras, emprega anacos de madeira desbotada polo mar, cheos de historia, que tiveron unha vida útil vinculada aos nosos oficios e paisaxes e son unha homenaxe á tradición mariñeira e ás historias de persoas e empresas que co seu esforzo vital fortaleceron o vínculo de Galicia co mar.

Entre as fotografías que podemos ver nesta exposición atopamos inmortalizados momentos do pasado, embarcacións, industrias, oficios ou momentos da propia vida da mariña.

Todas son obras de arte únicas e irrepetibles, xa que non hai dous anacos de madeira iguais.

Título da exposición: “Madeiras do Mar”Técnica: transferencia manual de fotografías á madeiraAutora: Ruth BeltránMarca: Madeira ZombiLugar da exposición: Mercado galego da creatividadeData: Do 14 –25 de marzo

Instagram: @maderazombi_ruthbeltran

Escaparate Vivente _ Performance Celia Pía
2023-03-11 19:30
A policía escribiuno nun papel: vítima de violencia de xénero.
E inundóuseme a pel, a garganta, os músculos, os ósos, desa frase escrita.
Foi así como me partín en moitos pedazos.
Con tempo, moita reflexión, coidados, moitos afectos e moitísimo amor, recollín os anaquiños do corazón que fun, da persoa, e decidín buscar e asumir todas aquelas ferramentas que me faltaron para non darme conta de que, aos poucos, íame metendo nun lugar no que nunca quixen estar.
Así son as relacións abusivas.
A través desta perfomance queremos facer un chamamento a todas as persoas que queirades participar e levantar a voz en contra do machismo, sen violencia, con determinación e firmeza, e coa esperanza de que sexa un grao de area nas loitas que se coñecen e nas que están silenciadas.
Moitas mans tendidas para soster a quen xa pasou por aí e para quen estea nese lugar e non sabe como, ou non ten a forza, para saír del.
Queres acompañarnos?

Actividade: Escaparate Vivente_Performance
Autora da performance: Celia Pía
Lugar: Mercado Galego da Creatividade
Data: sábado, día 11 de marzo
Horario: 19:30 h

Encontros Emprendedores _ Axenda Urbana 2030
2023-02-28 00:00
Arrancan os Encontros Emprendedores no marco da Axenda Urbana 2030 Santiago de Compostela.

Ao longo do 2023, o Concello de Santiago celebrará un ciclo de dez Encontros Emprendedores que dan continuidade á construción do Santiago do futuro.

A celebración destes Encontros ten un dobre obxectivo: por unha banda, dar a coñecer o Plan de Acción da Axenda Urbana 2030 en Santiago de Compostela; por outra, establecer un espazo de encontro, diálogo e debate entre experiencias inspiradoras que están a desenvolver a súa actividade atendendo aos Obxectivos de Desenvolvemento Sostible da cidade.

Os Encontros Emprendedores celebraranse no espazo Mercado Galego da Creatividade, cunha periodicidade mensual. A temática de cada Encontro centrarase en cada eixo do Plan de Acción da Axenda Urbana 2030. A asistencia é libre a calquera persoa interesada na temática a abordar.

O primeiro Encontro Emprendedor:

_ Obxectivo: Territorio, paisaxe e biodiversidade. Dinamizando colectivamente o territorio a través da arte: experiencia de 7H cooperativa cultural.

Carme Casado CasadoResponsable Promoción Económica en CERSIA Empresa (Concello de Santiago)Contextualización breve da Axenda Urbana 2030 de Santiago de Compostela

Clara Rodríguez CordeiroSocia fundadora de 7H Cooperativa CulturalExperiencias dos proxectos desenvoltos ao redor da dinamización rural e urbana a través da arte e o diálogo comunitario.

Compartiremos en colectivo as ideas arredor da temática a través dunha dinámica participativa.

_Día: martes, 28 de febreiro._Hora: 10.00 – 12.00 h._Lugar: Mercado Galego da Creatividade (Creativas Galegas). Rúa da Caldeirería, 36 – Santiago.

Inscrición á xornada: https://forms.gle/kjGM3onaqqJHtqqAA

Contacto: encontrosaxendaurbana2030@gmail.com

Exposición colectiva _ Rosalía de Castro
2023-02-23 00:00 - 23:59
Neste 23 de febreiro de 2023 queremos mencionar a unha das nosas grandes referentes do pobo galego, María Rosalía Rita de Castro, ou como é coñecida, Rosalía de Castro (1837 – 1885).

Unha das figuras emblemáticas do Rexurdimento Galego. Unha figura feminina que alzou a voz e foi escoitada nun eido no que só se escoitaban as voces dos homes intelectuais do momento.

Casada en 1858 con Manuel Murguía e sendo escritores e poetas os dous, tendo en conta o contexto histórico no que viviron, fai pensar na forza que debía desprender ela para conseguir ter voz propia, como Rosalía de Castro, e non como a muller de Manuel Murguía.

Rosalía e Manuel tiveron 7 fillos:• Alejandra (1859 – 1937)• Aura (1868 – 1942)• Gala (1871 – 1964)• Ovidio (xemelgo de Gala, 1871 – 1900)• Amara (1873 – 1921)• Adriano Honorato Alejandro (1875 – 1876)• Valentina nace morta en 1877

De Adriano, Aura e Amara, pouco nos conta a historia.

Gala foi a mais lonxeva desta casta e a que axudou a restaurar a Casa da Matanza.

Ovidio, a pesar da súa curta vida, son moitas as obras que nos deixou e toda unha carreira artística recoñecida. Debuxante e pintor de carácter independente, frecuentaba o Museo do Prado e a zona do Guadarrama para pintar o que mais lle gustaba, paisaxes ao natural.

Non correu a mesma sorte a súa irmá maior Alejandra, pois sendo profesora de Ovidio e tendo por diante unha carreira artística prometedora, é un exemplo mais desas mulleres que o talento foi agochado para converterse na coidadora da casa. Alejandra coidaba dos seus irmáns, da súa nai cando o precisou, e da casa dos seus pais, rexeitando para isto unha carreira como debuxante e unha praza como restauradora no Museo do Prado. Si, ilustrou moitas das obras que escribiu o seu pai, e publicáronse en medios referentes naquel momento, mais non están firmadas co seu nome, Alejandra Murguía, e non se coñecen, nin se lle recoñece o valor como artista.

Non podemos cambiar a historia, mais hoxe queremos lembrarnos tamén dela.

Todo isto es mais, podedes atopalo na exposición que temos dende hoxe, no Mercado Galego da Creatividade. Rosalía no centro da mesma e arroupándoa, temos obras de escritores e escritoras galegas, así como unha pequena representación de traxes da época. Todo isto ao son de poemas da autora.

Ven a vernos!

Escaparate Vivente de calceta _ La con Agarimo
2023-02-21 11:00 - 13:30
Temos, traballando en directo desde o escaparate, a avoa Desiree, da marca La con Agarimo.
O nome non lle pode quedar mais axeitado, pois se algo poñen as avoas en todo canto elaboran coas agullas, é moito agarimo. Entre as pezas calcetadas por ela podemos atopar prendas de vestir, para adultos e pequenos, e tamén un elevado número de complementos. As cores e as las que vai atopando, son as que lle inspiran para decidir que peza tecer con elas.
Neste escaparate quere amosar varios procesos completos de creación, como lle gusta ás nosas avoas, ensinarnos todo o proceso, pouco a pouco, para que os seus oficios teñan continuidade. Para iso vai elaborar varios complementos diferentes que nos permiten observar os segredos da calceta na creación de cada un deles.
Estaremos moi atentas avoiña e esperando con ansia porque sabemos que nos teus petos sempre hai sorpresas. Que traerá esta vez?
Agardamos a ver que sae dese peto máxico.

Título do taller: “Elaboración de complementos coa calceta”Técnica: calcetaAutora: Desiree DíazMarca: La con AgarimoLugar: Mercado Galego da CreatividadeData: 21 de febreiroHorario: 11:00 – 13:30 h

Facebook: La con AgarimoInstagram: @laconagarimo

Obradoiro de retrato fotográfico ao estilo do século XIX _ Lab on wheels
2023-01-13 11:30 - 2023-01-14 19:30
Queres vivir unha experiencia fotográfica do século XIX e gardar con ela un recordo para toda a vida?

Lab on wheels é un proxecto no cal retoman a figura do fotógrafo nómade e empregan a técnica de tintype, unha técnica fotográfica de 1850 que consiste en facer unha fotografía sobre unha placa de aluminio para obter unha imaxe en prata pura.

Daniel López e Verónica Alfonso son as persoas que están detrás deste proxecto. Realizan todo o proceso, de principio a fin, de xeito totalmente artesanal e compartindo o traballo coa persoa fotografada.

Queres saber mais? Reserva a túa praza no obradoiro que van realizar no Mercado Galego da Creatividade.

En que consiste e como funciona este obradoiro?

Cada persoa reserva unha sesión de 30 minutos por fotografía. No caso de que alguén quixese facer mais dunha foto debe reservar dúas sesións de 30 minutos cada unha.
Máximo de persoas por fotografía: 4 adultos como máximo/foto.

Prezo dos retratos:

Fotografía pequena (10×12 cm): 35 €
Fotografía mediana (13×18 cm): 55 €
Fotografía grande (21,5 x16,5 cm): 70 €
Reprodución dixital extra: 5 €

Como reservar a túa sesión fotográfica?

Reserva a túa sesión nesta ligazón: https://calendly.com/labonwheels-info/creativas
Para calquera dúbida e consulta, tamén podes contactar cos docentes a través deste correo: labonwheels.info@gmail.com
Tamén podes contactar a través do teléfono: 653102528.

Por certo, tamén serán benvidas as mascotas para ser retratadas ; )

Título da exposición: “Retratos fotográficos ao puro estilo do século XIX coa técnica tintype”
Técnica: fotografía
Docentes: Daniel López e Verónica Alfonso
Marca: Lab on wheels
Lugar da exposición: Mercado galego da creatividade
Datas: 13 e 14 de xaneiro
Horario: 11:30 – 19:30 h (última cita)

Coñece o traballo de Dani e Vero a través das súas RRSS:

Instagram: @labonwhells
